Йордан Стубел
Ранна пролет

chitanka.info

Плъзнали са бръмбарите

и овчари с кучетата,

седнали са бабичките

да си галят внучетата.

А на прага дядовците

запушили луличките —

хем си стягат цървулите,

хем си броят паричките.

Мързеливо над стрехите

налягали котаците,

мъркат, мъркат под слънцето

и си сучат мустаците.

По мегдани, из нивите

викат гайди с пискуните:

— Живо, здраво — до лятото

да узреят кратуните!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.